Rowers in uniform slaan toe op Fidelity | Maroela Media
'n Groep gewapende rowers, geklee in klapmusse en wat gelyk het soos Fidelity-uniforms, het veiligheidswagte by Fidelity Services Group se fasiliteit in Pretoria met vuurwapens aangehou en van hulle aangerand voordat hulle die fasiliteit van 'n onbekende bedrag geld beroof het.
Die voorval het hom in die vroeë oggendure by die sekerheidsmaatskappy se fasiliteit in Van Riebeeckstraat, Hermanstad, in Hercules afgespeel.
Brig. Vishnu Naidoo, woordvoerder van die polisie, sê die polisie se eenheid vir misdaadintelligensie, forensiese kundiges en die direktoraat vir ondersoeke na prioriteitsmisdaad, oftewel die Valke, is op die toneel om ondersoek in te stel.
"Lede van Fidelity Services Group se topbestuur is op die toneel om speurders by te staan terwyl hulle ook die omvang van die skade probeer vasstel."
Wahl Bartmann, uitvoerende hoof van die maatskappy, het vroeër gesê die verdagtes kon nie toegang tot die kluisgebied verkry nie, maar het wel 'n beperkte bedrag kontant gebuit voordat hulle op die vlug geslaan het.
Genl. Khehla John Sitole, nasionale polisiekommissaris, het opdrag gegee dat die polisie se 72 uur lange aksieplan geaktiveer word.
Dis mos weer "silly season" pffft ek hou niks van die tyd van die jaar nie! Almal soek net geld vir mahala
Soek die persone wat inligting van binne die maatskappy gelek het of ondersoek persone wat onlangs afgedank is.